CELEX: 62015CN0172
Language: lv
Date: 2015-04-16 00:00:00
Title: Lieta C-172/15: Prasība, kas celta 2015. gada 16. aprīlī – Eiropas Komisija/Spānijas Karaliste

15.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 198/26
            
         Prasība, kas celta 2015. gada 16. aprīlī – Eiropas Komisija/Spānijas Karaliste
   (Lieta C-172/15)
   (2015/C 198/34)
   Tiesvedības valoda – spāņu
   
      Lietas dalībnieki
   
   
      Prasītāja: Eiropas Komisija (pārstāvji – L. Nicolae un J. Rius)
   
      Atbildētāja: Spānijas Karaliste
   
      Prasītājas prasījumi:
   
   
               —
            
            
               saskaņā ar Līguma par Eiropas Savienības darbību 258. pantu atzīt, ka joprojām neapstiprinājusi visu Eiropas Parlamenta un Padomes 2005. gada 26. oktobra Direktīvas 2005/65/EK par ostu aizsardzības pastiprināšanu (1) piemērošanas jomā ietilpstošo Spānijas ostu aizsardzības novērtējumu un aizsardzības plānu kopumu, Spānijas Karaliste nav izpildījusi pienākumus, kas tai noteikti minētās direktīvas 2. panta 3. punktā un 6. un 7. pantā, kuros attiecīgi paredzēts, ka dalībvalstis nosaka katras ostas robežas un apstiprina attiecīgos ostas aizsardzības novērtējumus un plānus;
            
         
               —
            
            
               piespriest Spānijas Karalistei atlīdzināt tiesāšanās izdevumus.
            
         
      Pamati un galvenie argumenti
   
   2014. gada 5. septembrī Spānijas Karaliste atzina, ka no 67 ostām, uz kurām attiecas šis tiesiskais regulējums, joprojām nebija apstiprināti 3 ostu aizsardzības novērtējumi un 18 ostu aizsardzības plāni.
   Kopš tās dienas līdz pat šim brīdim Spānijas iestādes ir turpinājušas regulāri informēt par Direktīvas 2005/65/EK praktiskajā īstenošanā padarīto. Jaunākais ziņojums par stāvokli šajā ziņā ir saņemts 2015. gada 14. aprīlī, un no tā izriet, ka no 67 ostām, uz kurām attiecas šis tiesiskais regulējums, joprojām nav apstiprināts viens novērtējums un astoņi ostu aizsardzības plāni.
   Tāpēc Komisija konstatē, ka dienā, kad saņemts jaunākais ziņojums par stāvokli, Spānijas Karaliste nav izpildījusi nedz pienākumus noteikt katras ostas attiecīgās robežas, kā prasīts Direktīvā 2005/65/EK, nedz pienākumus sagatavot un apstiprināt visu to ostu kopuma, uz kurām attiecas Direktīva 2005/65/EK, aizsardzības novērtējumu, kā arī sagatavot un apstiprināt šo ostu aizsardzības plānus.
   
      (1)  OV L 310, 28. lpp.